கழுகு 2

கழுகு 2 (Kazhugu 2) என்பது 2019ஆம் ஆண்டு வெளியான இந்திய தமிழ் நகைச்சுவை பரப்பரப்பூட்டும் திரைப்படம் ஆகும்.  சத்யசிவா எழுதி இயக்கிய இப்படத்தில்  கிருஷ்ணா சேகர் மற்றும் பிந்து மாதவி ஆகியோர் முக்கிய கதாபாத்திரங்களில் நடித்துள்ளனர்.   இது 2012 ஆம் ஆண்டு வெளியான கழுகு திரைப்படத்தின் தொடர்ச்சியாகும். இதை மதுக்கூர் பிலித்ஸ் பதாகையின் கீழ் சிங்காரவேலன் தயாரித்தார். படத்திற்கு யுவன் சங்கர் ராஜா இசையமைத்தார். படம் ஆகஸ்ட் 1, 2019 அன்று  வெளியானது. இப்படத்தின் இந்தி தொழியாக்கப் பதிப்பு 22 சூன் 2020 அன்று தின்சாக் தொலைக்காட்சி அலைவரிசையில் அஸ் எ சதீர் சோர் என்ற பெயரில் ஒளிபரப்பப்பட்டது.

கதை 
இக்கதையானது இரண்டு சின்ன திருடர்களான ஜானி ( கிருஷ்ணா ), அவனது கூட்டாளியான காளி ( காளி வெங்கட் ) ஆகியோரைச் சுற்றி நடக்கிறது.  தோட்ட மேளாளார் அவர்களை வேட்டைக்காரர்கள் என்று நினைத்து தொட்டத்தில் தொழிலாளர்களுக்கு இடஞ்சலாக உள்ள செந்நாய்களை விரட்ட அவர்களை அழைத்து வருகிறார். வந்த இடத்தில் மேலாளரின் மகளை ஜானி காதலிக்கிறான். அடுத்து என்ன நடக்கிறது என்பது படத்தின் எஞ்சிய பகுதியாகும்.

நடிகர்கள் 

 கிருஷ்ணா சேராவாக
 பிந்து மாதவி மெர்லியாக
 காளி வெங்கட் காளியாக
 எம். எசு. பாசுகர் மாரியாக
 ஹரீஷ் பேரடி ச.ம.உ ஆக
 Rama மெரிலியின் தாயாக
 வெங்கட் சுபா தாசாக
 நெல்லை சிவா தலைமைக் காவலராக
 இராசேந்திரநாத் காவல் ஆய்வாளராக 
 அமிர்தலிங்கம் காவரலாக 
 சங்கர்நாக் விஜயன் சங்கராக
 கிரேன் மனோகர்
 யாசிகா ஆனந்த் சிறப்புத் தோற்றத்தில்

தயாரிப்பு 
கிருஷ்ணா முக்கிய கதாபாத்திரத்தில் நடித்த சத்தியசிவா இயக்கிய இப்படத்தை 2018 ஆம் ஆண்டில் திருப்பூர் பி. ஏ. கணேசன் தயாரிப்பதாக அறிவித்தார். கழுகு 2 படப்பிடிப்பானது சூலை 3 ஆம் தேதி தொடங்கியது.

இசை 
இந்த படத்தின் அனைத்து பாடல்களுக்கும்  யுவன் சங்கர் ராஜா இசை அமைத்தார்.  சத்தியசிவாவின் இதற்கு முந்தைய படமான  கழுகு  படத்திற்கும் அவரே இசை அமைத்திருந்தார். சகலகலா வள்ளி என்ற பாடலுக்கு யாசிகா ஆனந்த் ஆடினார். அதில் அவரைத் தவிர 300 நடனக் கலைஞர்களும் இடம்பெற்றிருந்தனர்.

குறிப்புகள் 

யுவன் சங்கர் ராஜா இசையமைத்துள்ள திரைப்படங்கள்
இந்தியத் தமிழ்த் திரைப்படங்கள்
2019 தமிழ்த் திரைப்படங்கள்